stanford-oval/wikipedia huggingface dataset:
Houkutus
Teos > Nimi

Teoksen alkuperäinen nimi Twilight merkitsee kirjaimellisesti käännettynä iltahämärää. Meyerin mukaan teosta ei ollut helppo nimetä eikä hän pidä lopullista nimeä täydellisen sopivana. Alun perin kirjoittaessaan Meyer ei ollut vielä nimennyt teostaan Twilightiksi. Hän kutsui sitä nimellä Forks, sarjan tapahtumapaikan Forksin kaupungin mukaan. Meyerin agentti neuvoi häntä nimeämään teoksen uudelleen, ja yhdessä he alkoivat miettiä sille uutta nimeä. Noin viikon verran he miettivät nimeä ja kokosivat muun muassa listoja sanoista, joista voisi olla teoksen nimiksi. Twilight oli mukana Meyerin keräämällä listalla, jolle oli koottu ilmaan liittyviä sanoja. Nimi pisti sekä Meyerin ja hänen agenttinsa silmään, ja he päättivät ottaa sen käyttöön paremman nimen puutteessa.
Suomennosvaiheessa Houkutukselle harkittiin nimeksi jonkinlaista suoran käännöksen muunnosta alkuperäisestä nimestä Twilight. Suomalainen kustantaja WSOY oli kuitenkin samoihin aikoihin julkaissut jo muutamia teoksia, joilla oli samankaltaisia nimiä, ja tämän johdosta kirjalle etsittiin erilaisempaa nimeä. Kustantaja päätyi nimeen Houkutus, sillä sitä pidettiin sopivana kirjan henkeen.
Teos > Kansi

Meyerin mukaan kirjan kannessa kuvattu omena viittaa Raamatun luomiskertomuksessa esiintyvään hyvän ja pahan tiedon puun hedelmään. Bellan ja Edwardin välinen rakkaus on, kuten puun hedelmä, kielletty, mihin vihjaa kirjan alussa lainattu Raamatun Genesiksen kohta 2:17. Meyerin mukaan Bella saa Houkutuksessa kyvyn erottaa mikä on hyvää ja mikä pahaa, ja omena kuvaa myös tätä. Lisäksi omena kuvaa valintaa, joka Bellan on tehtävä; Edward on "kielletty hedelmä", ja Bellan on valittava tavatako poikaa enää. Meyer mainitsee kotisivuillaan pitävänsä myös kannen yksinkertaisuudesta. Lisäksi lyhyehkössä kohtauksessa elokuvassa Bella pudottaa omenan ruokatunnilla pöydältä, jolloin Edward potkaisee sen käsiinsä.
Teos > Vaikutteet

Meyer on kertonut, että jokaisella kirjalla on omat innoituksensa klassikkoteoksissa ja että kirjat perustuvat löyhästi näihin. Ensimmäistä osaa innoitti Jane Austenin teos Ylpeys ja ennakkoluulo. Meyerillä on ollut myös tapana kerätä teoksilleen niin kutsuttuja soittolistoja, joille hän on koonnut kirjojen kirjoittamista erityisesti innoittaneita kappaleita. Houkutus-kirjan lista on nähtävissä hänen kotisivuillaan, ja sille on koottu esimerkiksi Linkin Parkin ja Musen kappaleita.
Kirjasarja > Muut osat

Houkutus on samannimisen fantasiakirjasarjan ensimmäinen osa. Sitä seuraa alkuperäiskielellä vuonna 2006 julkaistu ja suomeksi vuonna 2007 käännetty sarjan toinen osa Uusikuu. Kolmas osa Epäilys julkaistiin alun perin vuonna 2007, ja suomeksi se käännettiin vuonna 2008. Kirjasarjaan kuuluu vielä neljäs osa Aamunkoi, joka julkaistiin alkuperäiskielellä vuonna 2008. Suomeksi se julkaistiin lokakuussa 2009.
Kirjasarja > Midnight Sun

Meyer on kirjoittanut lisäksi teosta Midnight Sun, jonka on tarkoitus kertoa ensimmäisen kirjan tarina Edward Cullenin näkökulmasta. Vuonna 2008 osa teoksen luonnoksista postitettiin luvattomasti internetiin, minkä jälkeen Meyer lopetti Midnight Sunin kirjoittamisen. Midnight Sunin kyseessä olevat englanninkieliset luonnokset ovat nähtävissä Meyerin kotisivuilla.
Elokuva

Twilight – Houkutus on elokuvayhtiö Summit Entertainmentin tuottama vuonna 2008 valmistunut elokuva, joka perustuu Houkutuksen ensimmäiseen, samannimiseen osaan. Elokuvan ohjasi Catherine Hardwicke, ja sen käsikirjoituksen tekivät Hardwicke ja käsikirjoittaja Melissa Rosenberg viidessä viikossa. Twilight – Houkutuksen pääosassa Bella Swanin roolissa nähdään yhdysvaltalainen Kristen Stewart, ja Edward Cullenin roolissa näyttelee puolestaan englantilainen Robert Pattinson. Muissa rooleissa ovat muun muassa Kellan Lutz, Jackson Rathbone, Nikki Reed ja Ashley Greene.
Elokuvan tuotanto alkoi vuoden 2008 helmikuussa, ja sen kuvaukset päättyivät saman vuoden toukokuussa. Elokuva kuvattiin pääasiassa Oregonin osavaltion Portlandissa ja sen lähiympäristössä. Twilight – Houkutus sai ensi-iltansa 21. marraskuuta 2008. Sen oli alun perin määrä saada ensi-iltansa kotimaassaan Yhdysvalloissa 12. joulukuuta 2008, mutta kuudennen Harry Potter -elokuvan Puoliverisen prinssin ensi-illan siirryttyä vuoden 2009 heinäkuuhun elokuva siirrettiin Potterin alkuperäiselle paikalle vuoden 2008 marraskuulle. Suomessa elokuva sai ensi-iltansa 2. tammikuuta 2009. Huhtikuuhun 2009 mennessä elokuva oli tuottanut yli 379 miljoonaa dollaria. Twilight – Houkutuksen tarina jatkuu vuoden 2009 elokuvassa Twilight – Uusikuu, joka perustuu kirjasarjan toiseen osaan Uuteenkuuhun.
Vastaanotto

Houkutus sai kriitikoilta ristiriitaisen vastaanoton. Esimerkiksi Kirkus Reviews mainitsi arvostelussaan kirjan olevan kaukana täydellisestä. Sivusto arvosteli Edwardin hahmoa liian byroniseksi ja piti Bellaa hahmona, jonka ”vetovoima perustuu taikuuteen, ei itse henkilöön”. Kirkus mainitsi kuitenkin heidän rakkaustarinansa kuvauksen vetoavan varmasti hyvin lajityypin ihailijoihin. Booklist puolestaan piti teoksesta, mutta kritisoi sitä liian löyhästä juonesta ja piti liiallisena Meyerin tapaa käyttää runsaasti adjektiiveja ja adverbejä dialogissaan. Suomessa Portti-lehti mainitsi kirjan vampyyrien olevan häiritsevän ylivoimaisia, mikä vie niistä maun: kaikki ovat kauniita, rikkaita, älykkäitä ja taitavia.
Aiheesta muualla

Stephenie Meyerin virallinen sivusto (englanniksi)
Twilight Saga -virallinen sivusto (Arkistoitu – Internet Archive) (englanniksi)
William Blake: Raamatun Aadam ja Eeva Hyvän ja pahan tiedon puun alla.
Kirjan alkuperäinen nimi Twilight merkitsee vapaasti käännettynä iltahämärää.
Twilight - logo.
Houkutus-kirjasarja sijoittuu Forksin pikkukaupunkiin.
Päänäyttelijät Kristen Stewart (Bella), Taylor Lautner (Jacob) ja Robert Pattinson (Edward).
Luettelo vuonna 1999 kuolleista henkilöistä

Tämä on luettelo vuonna 1999 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Kesäkuu

1. kesäkuuta – Christopher Cockerell, englantilainen insinööri ja ilmatyynyaluksen keksijä (s. 1910)
3. kesäkuuta – Peter Brough, brittiläinen vatsastapuhuja (s. 1916)
5. kesäkuuta – Mel Tormé, yhdysvaltalainen muusikko, näyttelijä ja kirjailija (s. 1925)
6. kesäkuuta – Ilja Musin, venäläinen kapellimestari (s. 1904)
7. kesäkuuta – Kauko Kotivuori, suomalainen kirjailija (s. 1922)
9. kesäkuuta – Heimo Haitto, suomalainen viulisti (s. 1925)
10. kesäkuuta – Tommi Rinne, suomalainen näyttelijä (s. 1925)
11. kesäkuuta – DeForest Kelley, yhdysvaltalainen näyttelijä (Star Trekin Dr. McCoy) (s. 1920)
11. kesäkuuta – Viljo Nousiainen, suomalais-ruotsalainen yleisurheiluvalmentaja (s. 1944)
16. kesäkuuta – Lennart Geijer, ruotsalainen juristi, sosialidemokraattinen poliitikko ja oikeusministeri 1969–1976 (s. 1909)
16. kesäkuuta – Marshall Wayne, yhdysvaltalainen uimahyppääjä ja olympiavoittaja (s. 1912)
17. kesäkuuta – Harry Ekman, yhdysvaltalainen muotokuvamaalari, kuvittaja, mainospiirtäjä ja pin-up taiteilija (s. 1923)
19. kesäkuuta – Maaria Eira, suomalainen oopperalaulaja ja -ohjaaja (s. 1924)
19. kesäkuuta – Mario Soldati, italialainen kirjailija, elokuvaohjaaja ja käsikirjoittaja (s. 1906)
20. kesäkuuta – Clifton Fadiman, yhdysvaltalainen kustannustoimittaja, esseisti, antologioiden kokoaja, kirja-arvostelija ja radiopersoona (s. 1904)
20. kesäkuuta – Olavi Puro, suomalainen hävittäjälentäjä  (s. 1918)
21. kesäkuuta – Tuure Junnila, suomalainen poliitikko ja pankinjohtaja (s. 1910)
21. kesäkuuta – Kami, japanilainen muusikko (s. 1973)
22. kesäkuuta – Luboš Fišer, tšekkiläinen säveltäjä (s. 1935)
22. kesäkuuta – Guy Tunmer, eteläafrikkalainen F1-kuljettaja (s. 1948)
22. kesäkuuta – Ensio Vuorinen, suomalainen pesäpalloilija (s. 1913)
23. kesäkuuta – Erkki Koivisto, suomalainen eversti ja Kainuun prikaatin komentaja (s. 1919)
23. kesäkuuta – Grels Teir, suomalainen poliitikko, varatuomari ja pääjohtaja (s. 1916)
23. kesäkuuta – Voitto Viro, suomalainen pappi ja kirjailija (s. 1914)
24. kesäkuuta – Jim Allen, englantilainen näytelmäkirjailija (s. 1926)
24. kesäkuuta – Dorothy Lee, yhdysvaltalainen näyttelijä ja koomikko (s. 1911)
25. kesäkuuta – Nils Kronqvist, suomalainen pikajuoksija (s. 1917)
25. kesäkuuta – Petri Rautiainen, suomalainen jääkiekkoilija (s. 1965)
25. kesäkuuta – Fred Trump, yhdysvaltalainen liikemies ja presidentti Donald Trumpin isä (s. 1905)
26. kesäkuuta – Sven Krohn, suomalainen filosofi (s. 1903)
27. kesäkuuta – Siegfried Lowitz, saksalainen näyttelijä (s. 1914)
27. kesäkuuta – Geórgios Papadópoulos, Kreikan sotilasdiktaattori 1967–1974 (s. 1919)
27. kesäkuuta – Einar Englund, suomalainen säveltäjä (s. 1916)
28. kesäkuuta – John Stears, brittiläinen erikoistehostesuunnittelija (s. 1934)
29. kesäkuuta – Karekin I, Armenian katolikos (s. 1932)
30. kesäkuuta – Hans Leo Drewes, saksalainen roomalaiskatolinen piispa (s. 1922)
Tuntematon päivämäärä

Ousmane Ba, malilainen poliitikko (s. 1919)
Ion Dumitrescu, romanialainen ampuja ja olympiavoittaja (s. 1925)
Elmar Grin (oik. Aleksandr Vasiljevitš Jakimov), venäläinen neuvostokirjailija (s. 1909)
Boris Grišajev, neuvostoliittolais-venäläinen kestävyysjuoksija (s. 1930)
Sirkka Karppanen, suomalainen toimittaja ja näytelmäkirjailija (s. 1918)
Sirpa Lane, suomalaissyntyinen ranskalainen näyttelijä ja malli (s. 1952)
Anders Olsson, ruotsalainen taidemaalari ja kuvittaja (s. 1913)
Eino Pohjamo, suomalainen sotakirjailija (s. 1917)
Silvia Richards, yhdysvaltalainen elokuvakäsikirjoittaja (s. 1916)
Matti T. Tuominen, suomalainen muusikko, säveltäjä ja sanoittaja (s. 1947)
EF Education–EasyPost

EF Education-EasyPost-tallin pyöräilijöitä vuoden 2023 Pariisi–Nizza-kilpailussa.
EF-tallin huoltoauto vuoden 2023 Ranskan ympäriajossa.
EF Education–EasyPost (UCI-tunnus EFE) on yhdysvaltalainen maantiepyöräilyn ammattilaistalli. Tallin pääsponsorina on toiminut vuodesta 2018 alkaen koulutusyhtymä EF Education First. Tallin sponsoreina ovat aiemmin olleet muun muassa Chipotle Mexican Grill ja Garmin. Tallin markkinoinnista on vastannut urheilun markkinointi- ja kehitysyhtiö Slipstream Sports, LLC, joka oli ennen Garminia tallin pääsponsori puolentoista vuoden ajan. Tallipäällikkönä toimii entinen ammattipyöräilijä Jonathan Vaughters.
Historiaa

Vuonna 2003 uransa lopettanut ammattipyöräilijä Jonathan Vaughters perusti 5280−Subaru-tallin junioreiden kehitystalliksi. Pääsponsorina oli denveriläinen 5280-sanomalehti. Joukkue jatkoi vuonna 2004 toimintansa nimellä TIAA-CREF/5280. Talli osallistui UCI Continental -sarjaan. Vuosina 2007–2008 talli tunnettiin nimellä Slipstream-Chipotle. Talli kilpaili kauteen 2008 saakka pääsääntöisesti Yhdysvalloissa ja UCI Continental Circuits -sarjassa, mutta osallistui aika ajoin myös UCI ProTour -sarjan kilpailuihin.
Kaudeksi 2008 talliin liittyi useita nimekkäitä ajajia, kuten David Millar, David Zabriskie, Christian Vande Velde, Magnus Bäckstedt ja Julian Dean. Helmikuisessa Kalifornian ympäriajossa Millar sijoittui kokonaiskilpailussa toiseksi ja Vande Velde kolmanneksi, lisäksi Slipstream-Chipotle voitti joukkuekilpailun.  Toukokuussa 2008 joukkue osallistui ensimmäistä kertaa Grand Tour'iin, Italian ympäriajoon, jossa Slipstream-Chipotle voitti ensimmäisenä kilpailupäivänä joukkueaika-ajoetapin. Tallin ajajista maaliviivan ylitti ensimmäisenä Vande Velde, joka sai näin ollen maglia rosa -paidan haltuunsa. Heinäkuussa Team Garmin-Chipotle osallistui Ranskan ympäriajoon, jossa Vande Velde sijoittui kokonaiskilpailussa viidenneksi.
GPS-järjestelmiä valmistava Garmin julkaisi sponsorisopimuksen kesäkuussa 2008, ja toimi tallin pääsponsorina kauden 2014 loppuun saakka. Kaudelle 2009 UCI myönsi joukkueelle ProTour-lisenssin ja se osallistui ProTour-sarjaan.
Joukkue ilmoitti elokuussa 2010 vaihtavansa pyöränvalmistajan Feltistä Cervéloon. Cervélo TestTeam lopetti toimintansa kauden 2010 jälkeen ja yhdistyi Garminin kanssa Garmin-Cervélo-talliksi. Kaudelle 2012 joukkueen toiseksi sponsoriksi tuli tietoturvayhtiö Barracuda Networks. Myöhemmin samalla kaudella joukkueen toiseksi nimisponsoriksi tuli elektroniikkayhtiö Sharp.
Tallin pääsponsori oli vuosina 2015–2017 yhdysvaltalainen polkupyöränvalmistaja Cannondale. Toisena sponsorina jatkoi vuoden 2015 ajan aiempi pääsponsori, Garmin. Ennen Ranskan ympäriajoa 2016 talli ilmoitti yhdistyvänsä australialaisen Drapac-tallin kanssa kauden loppuun mennessä. Vuodesta 2018 alkaen pääsponsorina on koulutusyhtiöiden ryhmä EF Education First.
Suurimmat voitot

Tallin ajajista Ryder Hesjedal voitti Italian ympäriajon 2012. Daniel Martin voitti Puolan ympäriajon 2010, Katalonian ympäriajon ja Liège–Bastogne–Liègen 2013 sekä Lombardian ympäriajon 2014. Johan Van Summeren voitti Pariisi–Roubaix'n 2011, Tyler Farrar Vattenfall Cyclassics -kilpailun 2009 ja 2010, Cameron Meyer Tour Down Underin 2011 ja Andrew Talansky Critérium du Dauphinén 2014. Alberto Bettiol voitti Flanderin ympäriajon 2019, Sep Vanmarcke Bretagne Classic Ouest-Francen 2019, Daniel Martínez Critérium du Dauphinén 2020 ja Neilson Powless Clásica de San Sebastiánin 2021.
Joukkueen kokoonpano > 2025

Lähde: UCI
| Joukkueen kokoonpano 2025> Ajaja | Joukkueen kokoonpano 2025> Syntymäaika | Joukkueen kokoonpano 2025> Maa | Joukkueen kokoonpano 2025> Edellinen joukkue |
| --- | --- | --- | --- |
| Vincenzo Albanese | 12. marraskuuta 1996 |  Italia | Arkéa-B&B Hotels (2024) |
| Kasper Asgreen | 8. helmikuuta 1995 |  Tanska | Soudal Quick-Step (2024) |
| Samuele Battistella | 14. marraskuuta 1998 |  Italia | NTT Pro Cycling (2020) |
| Alex Baudin | 25. toukokuuta 2001 |  Ranska | Decathlon-AG2R La Mondiale (2024) |
| Markel Beloki | 27. heinäkuuta 2005 |  Espanja |  |
| Richard Carapaz | 29. toukokuuta 1993 |  Ecuador | Ineos Grenadiers (2022) |
| Hugh Carthy | 9. heinäkuuta 1994 |  Yhdistynyt kuningaskunta | Caja Rural-Seguros RGA (2016) |
| Owain Doull | 2. toukokuuta 1993 |  Yhdistynyt kuningaskunta | Ineos Grenadiers (2021) |
| Ben Healy | 11. syyskuuta 2000 |  Irlanti | Trinity Racing (2021) |
| Mikkel Frølich Honoré | 21. tammikuuta 1997 |  Tanska | Quick-Step Alpha Vinyl (2022) |
| Lukas Nerurkar | 14. marraskuuta 2003 |  Yhdistynyt kuningaskunta | Trinity Racing (2023) |
| Neilson Powless | 3. syyskuuta 1996 |  Yhdysvallat | Team Jumbo-Visma (2019) |
| Sean Quinn | 10. toukokuuta 2000 |  Yhdysvallat | Hagens Berman Axeon (2021) |
| Darren Rafferty | 1. heinäkuuta 2003 |  Irlanti | Hagens Berman Axeon (2023) |
| Jack Rootkin-Gray | 5. marraskuuta 2002 |  Yhdistynyt kuningaskunta | Saint Piran (2023) |
| Archie Ryan | 16. marraskuuta 2001 |  Irlanti | Jumbo-Visma Development Team (2023) |
| Georg Steinhauser | 1. tammikuuta 1979 |  Irlanti |  |
| Harry Sweeny | 9. heinäkuuta 1998 |  Australia | Lotto Dstny (2023) |
| Yuhi Todome | 18. kesäkuuta 2002 |  Japani | EF Education-Nippo Development (2023) |
| Marijn van den Berg | 19. heinäkuuta 1999 |  Alankomaat | Équipe continentale Groupama-FDJ (2021) |
| Jardi Christiaan van der Lee | 6. elokuuta 2001 |  Alankomaat | Willebrord Wil Vooruit (2023) |
| Max Walker | 12. heinäkuuta 2001 |  Yhdistynyt kuningaskunta | Saint Piran (2024) |
| Jefferson Alexander Cepeda | 16. kesäkuuta 1998 |  Ecuador | Drone Hopper-Androni Giocattoli (2022) |
| Esteban Chaves | 17. tammikuuta 1990 |  Kolumbia | BikeExchange (2021) |
| Rui Costa | 5. lokakuuta 1986 |  Portugali | Intermarché-Circus-Wanty (2023) |
| Alastair MacKellar | 20. tammikuuta 2002 |  Australia | Israel Premier Tech Academy (2023) |
| Madis Mihkels | 31. toukokuuta 2003 |  Viro | Team Ampler-Tartu2024 (2022) |
| James Shaw | 13. kesäkuuta 1996 |  Yhdistynyt kuningaskunta | Ribble Weldtite Pro Cycling (2021) |
| Michael Valgren | 7. helmikuuta 1992 |  Tanska | EF Education-Nippo Development (2023) |

Lähde:  ProCyclingStats
Aiheesta muualla

EF Pro Cycling kotisivut
Slipstream Sports Virallinen sivusto (Arkistoitu – Internet Archive) (englanniksi)
Kuvia tai muita tiedostoja aiheesta EF Education–EasyPost Wikimedia Commonsissa
| n k UCI WorldTeams – UCI World Tour joukkueet (2023) |
| --- | --- |
Joukkueet (2023):  AG2R Citroën Team  Alpecin–Deceuninck  Arkéa–Samsic  Astana Qazaqstan Team  Bora–Hansgrohe  Cofidis  EF Education–EasyPost  Groupama–FDJ  Ineos Grenadiers  Intermarché–Circus–Wanty  Movistar Team  Soudal–Quick-Step  Team Bahrain Victorious  Team Jayco–AlUla  Team DSM–Firmenich  Team Jumbo–Visma  Lidl–Trek  UAE Team Emirates 
Sarjat:  UCI World Tour 2024  UCI ProSeries (2024)  UCI Africa Tour  UCI America Tour  UCI Asia Tour  UCI Europe Tour  UCI Oceania Tour 
Christian Vande Velde vuoden 2010 Ranskan ympäriajossa.
Cannondale−Garmin ajajia vuoden 2015 Britannian ympäriajossa, jolloin talli voitti joukkuekilpailun.
Mini Racing Online

Mini Racing Online on ilmainen peli, jonka on suunnitellut Vicente Mas Morant, alias "Kotai", vuonna 2003, pääasiassa Formula 1 -ajopelinä. Pelin innoittamana oli aiemmin julkaistu nopeustesti Valencia Circuit.
Pelin autot

Pelissä voit ajaa useita ajoneuvoja, joista osa voidaan ladata pelikauppa MRO:n verkkosivuilta. Nämä autot vaihtelevat NASCARista Formula 1: een. Pelin mukana tulee F1-autopakkaus ja MRO F1 -auto. Omia ajoneuvoja voi luoda kuvankäsittelyohjelmalla (Adobe Photoshop, GIMP jne.). Autojen mukana tulee SKINS- ohjelma, jotka määrittävät AI-tekniikan autojen käyttäytymiselle ja ominaisuuksille, jotka tämäselvennä voidaan myös luoda ja kutenselvennä autoja, ennen kuin ne voidaan ladata Nettisivuselvennä.
Piiritselvennä

Kaikkia raitojaselvennä järjestääselvennä 6 kappaletta. Ne ovat General, F1 (Formula 1), Micro, Karting, NASCAR ja Rally. Jokainen sijoitus selittää itsensä, mutta aikaisemmista kysymyksistä on puhuttu, mikä on yleinen ja mikrorata. Yleinen sijoitus on sijoitus, jolla on kaikki kappaleet, jotka eivät sovi muihin riveihin. Mikroraidat ovat kappaleita, joita useimmat ihmiset käyttävät paikallisiin [moninpeli] soittoihin. Kappaleita voidaan luoda myös ulkoisilla kuvankäsittelyohjelmilla, ja pelin sisäisen "Track Editorin" avulla voi käyttää erilaista maafysiikkaa, kuten mutaa, hiekkaa ja tietysti asfalttia.
Piiritselvennä > Ominaisuudet

Miniracingonlinella on monia versioita ja ominaisuuksia. Suurimpaan osaan näistä ominaisuuksista vaikuttavat voimakkaasti Formula 1 -säännöt ja kaikki vuosien aikana tapahtuvat sääntömuutokset. Esimerkiksi pelissä on KERS (Kinetic Energy Recovery System) -ominaisuus kaikille F1-autoille, koska KERS esiteltiin Formula 1 -mestaruuden kaudella 2009. Muita pelin ominaisuuksia ovat karsinta, harjoittelu, kilpailu ja aika-ajotila. Uusimpiin versioihin kuuluu DRS (Drag reduction system). Miniracingonline koostuu myös paikallisesta moninpelistä ja online-moninpelistä.
Piiritselvennä > Paikallinen Moninpeli

Profiileja luomalla voi moninpelata paikallisesti yhdellä tietokoneella.
Piiritselvennä > Globaali Moninpeli

Globaalissa moninpelitilassa kilpailussa voi olla 2-32 kuljettajaa tai lentäjää kerralla.
Aiheesta muualla

Virallinen pelisivusto
Lataa verkkosivusto (Peli sekä radat ja autot)
Pascal Gamer Magazine -näyttökuvan kilpailun voittaja, MiniRacingOnline
GameProTV Ominaisuus Artikkeli MiniRacingOnline
Vicente Mas Morant kertoo MiniRacingOnlinen taustasta ja historiasta kehityksessä.
Hovinkylä

| Hovinkylä Алексеевка, Aleksejevka |
| --- | --- |
 Hovinkylä
 Koordinaatit: 59°26′1″N, 28°45′44″E 
Valtio:  Venäjä
Alue:  Leningradin alue
Piiri:  Jaaman piiri
Kunta:  Opolja
Hallinto:  
 – Asutustyyppi:  taajama
Väkiluku (2017):  643
Infobox OKVirheellinen NIMI-arvo: 
Hovinkylä (ven. Алексе́евка, Aleksejevka) on taajama Leningradin alueen Jaaman piirin Opoljan kunnassa Venäjällä. Se sijaitsee viisi kilometriä Opoljasta länteen. Vuonna 2017 taajamassa oli 643 asukasta.
Kylä mainitaan 1600-luvun ja 1700-luvun alun kartoissa Jamskovitsan hovina. Se sai nimen Aleksejevka 1700-luvulla tilanomistaja Fjodor Dubjanskin pojan mukaan.
Peter von Köppenin mukaan vuonna 1848 Hovinkylässä asui 246 venäläistä ja 89 savakkoa. Venäläiset kuuluivat Opoljan ortodoksiseen ja savakot Novasolkan luterilaiseen seurakuntaan. Kylässä oli profeetta Elialle pyhitetty tsasouna. Sen asukkaat olivat 1860-luvulle saakka tilanomistajan maaorjia.
1800-luvun lopussa Hovinkylä kuului kyläkuntana Opoljan volostiin. Vuonna 1899 kylässä oli 286 asukasta, joista 216 oli venäläisiä, 36 suomalaisia, 19 virolaisia ja 15 ”sekoittuneita”. Luterilaisia oli 55 henkeä.
Hovinkylän lähellä sijaitsee Leningradin alueen suurin kalkkikiviesiintymä. Sen hyödyntäminen alkoi vuonna 1931. Vuonna avattiin 1935 kalkkitehdas. Se jatkoi toimintaansa toisen maailmansodan jälkeen ja modernisoitiin vuonna 1973. Vuodesta 2005 lähtien tehdas kuuluu suomalaiselle Nordkalk-yhtiölle.
Taajamassa toimii myös Opoljan maatalousyrityksen karjatila. Palveluihin kuuluvat kerhotalo, lääkintäasema, posti, kauppa ja yleinen sauna.
Hovinkylästä on linja-autoyhteys Jaamaan. Sen ohi kulkee Veimarin ja Kattilan välinen rautatie, jolla ei ole henkilöliikennettä. Kerstovan rautatieasema sijaitsee Hovinkylän taajamassa.
Tshering Tobgay

Tshering Tobgay
Tshering Tobgay (dzongkhaksi ཚེ་རིང་སྟོབས་རྒྱས།‎, Tshe-ring Stobs-rgyas; s. 19. syyskuuta 1965)  on bhutanilainen poliitikko. Hän kuuluu kansandemokraattisen puolueen perustajiin. Puolue voitti vuoden 2013 parlamenttivaalit ylivoimaisesti, ja Tobgay nimettiin pääministeriksi. Hän on opiskellut Yhdysvalloissa Harvardin Kennedy Schoolissa, josta valmistui vuonna 2004.
Aiheesta muualla

Kuvia tai muita tiedostoja aiheesta Tshering Tobgay Wikimedia Commonsissa
Tobgayn kotisivu
How to Be Lonely

| ”How to Be Lonely” Rita Ora |
| --- | --- | --- |

Singlen tiedot
 Julkaistu: 13. maaliskuuta 2020
 Formaatti: digitaalinen lataus, suoratoisto
 Tuottaja(t): Lostboy, Tom Mann, aboutagirl
 Tyylilaji: pop
 Kesto: 02.55
 Levy-yhtiö: Atlantic Records
Rita Oran muut singlet
| ”Ritual” 2019 | ”How to Be Lonely” 2020 | ”Big” 2021 |
How to Be Lonely on brittiläislaulajan Rita Oran musiikkikappale. Sen julkaisi Atlantic Records digitaalisesti ladattavana singlenä 13. maaliskuuta 2020. Kappaleen ovat sanoittaneet Lewis Capaldi, Rycroft sekä Thomas Mann, joista viimeisin myös tuotti sen Lostboyn ja aboutagirlin kanssa. Sanoiltaan kappale kertoo "epävarmuuksien kanssa taistelemisesta". Kappaleen musiikkivideon ohjasi Dave Meyers ja se julkaistiin Oran YouTube-kanavalla 27. maaliskuuta 2020.
"How to Be Lonely" oli kaupallisesti kohtalainen menestys, sen päästyä singlelistan viidenkymmenen parhaan joukkoon Alankomaissa, Latviassa, Skotlannissa ja Uudessa-Seelannissa. Ora esitti kappaleen ensimmäisen kerran livenä BBC:n vuoden 2020 Sport Relief teletoonissa singlen julkaisupäivänä.
Käännös suomeksi
Flygsnäs och Hägnen

| Flygsnäs och Hägnen |
| --- | --- |
 Flygsnäs och Hägnen
 Koordinaatit: 57°36′21″N, 12°22′11″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Mark
Väkiluku (31.12.2023):  254
Flygsnäs och Hägnen on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 254 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Flygsnäs och Hägnen Wikimedia Commonsissa